Punainen veturi
Punainen veturimme valtamme on vahti,
 luja sille luotuna on teräksestä tie.
 Neuvostojen nimessä käy matka sen ja rahti,
 punalastin parahimman perässänsä vie.
 Punainen veturimme alati on työssä,
 hikehensä hervota ei tahtovan se näy.
 Louhia ja leimahdella etelän voi yössä,
 Siperian synkät metsät salamoiden käy.
 Punainen veturi on kumouksen suoja,
 toverimme tarmokas ja voima verraton.
 Työläisluokan tuli sekä tarpehemme tuoja,
 rajojemme »risteilijä», puolus pelvoton.
 Vainon tielle vaipuisi jos vapaus ja kansa,
 valvehilla aina valpas veturimme on.
 Vinhan villi vihellys ja tulta sisussansa,
 valmis aina voittohon kun rynnättävä on.

1928

Toivo Raita